רשות המסים בישראל 

 מכרז פומבי מס' 12/2013 לביצוע פעולות של כינוס נכסים, הטיפול במימוש נכסי מקרקעין ומיטלטלין של חייבי מס
1.	רשות המיסים בישראל (להלן: "המזמין" או "הרשות") יוצאת במכרז פומבי מס' 12/2013 לקבלת הצעות למתן שירותי "כינוס נכסים" – הטיפול במימוש נכסי מקרקעין ומיטלטלין של חייבי מס (להלן: "המכרז").
2.	משך ההתקשרות הינה לשנתיים עם אופציה של המזמין להארכת תוקף ההתקשרות ל - 4 שנים נוספות, עד שנה אחת בכל פעם.
3.	על המציע לצרף להצעתו את המסמכים הבאים כתנאי להשתתפותו במכרז.
3.1	מלוא האישורים על פי חוק עסקאות גופים ציבוריים.
3.2	אישור עדכני על רישום במרשם לגבי תאגידים מסוגו של המציע ואישור עו"ד.
4.	על המציע  לעמוד בכל תנאי סף להלן:
4.1.	המציע הוא משרד עורכי דין, המונה לפחות 4 עורכי דין בעלי רישיון תקף לעריכת דין.
4.2.	המשרד או אחד השותפים/ הבעלים במשרד, הוא בעל ניסיון מקצועי מוכח בין היתר, בייצוג משרד ממשלתי ו/או בנק, כהגדרתו בחוק בנק ישראל, תש"ע- 2010 ו/או גוף מוניציפאלי בתחום כינוס נכסים ומימוש נכסי מקרקעין ומיטלטלין במסגרת ההוצאה לפועל או בתי המשפט (להלן: "התחום המבוקש"), לרבות ניהול הליכים משפטיים הנגזרים מכוח הליכים אלה בערכאות שיפוטיות שונות, של חמש (5) שנים לפחות אשר נצבר בשבע (7) השנים האחרונות למועד האחרון להגשת הצעות במרכז זה. 
4.3.	על המציע לצרף להצעתו שמות של שלושה אנשי קשר מבין לקוחותיו של המשרד ובניהם לפחות איש קשר אחד שהינו ממשרד ממשלתי ו/או בנק כהגדרתו בחוק בנק ישראל, תש"ע – 2010 ו/או גוף מוניציפאלי להם ניתנו בשלוש (3) השנים האחרונות שירותים משפטיים בתחום המבוקש במסגרת הוצאה לפועל ו/או בית המשפט. 
5.	על המציע לעמוד בכל תנאי הסף הנוספים ובמלוא הדרישות כמפורט במכרז.
6.	את מסמכי המכרז ניתן לקבל ברשות המיסים בישראל – אגף המכס והמע"מ, רח' בנק ישראל 5 ירושלים קומה 3 חדר 3547 (אצל גב' רות סיני טל' 02-6663950) החל מיום 29/10/2013  ועד ליום 4/12/2013.
7.	לכתובת זו גם ניתן לפנות בשאלות הבהרה בכתב עד ליום 11.11.2013 בשעה 15:00. ניתן גם לפנות בפקס שמספרו 02-6668252 או לדוא"ל  Ruths@customs.mof.gov.il. 
8.	תנאי להשתתפות במכרז הוא תשלום סך של 500 ₪ שלא יוחזרו, אשר ישולמו לפקודת המזמין, חשבון מס' 0-05005-5 בכל סניף של בנק הדואר ברחבי הארץ.
9.	מסמכי המכרז יימסרו למציע אשר יציג העתק משובר תשלום ע"ס 500 ₪ שלא  
     יוחזרו. 
10.	את ההצעות יש להכניס לתיבת המכרזים הנמצאת ברשות המסים בישראל – אגף המכס והמע"מ,  רח' בנק ישראל 5, ירושלים, קומה 3, ליד חדר 3531 עד לתאריך 8/12/2013 בשעה 12:00. ההצעה תוגש במעטפה חתומה וסגורה בשני עותקים. על גבי המעטפה יש לציין את שם המכרז ומספרו בלבד.
11.	המזמין רשאי לא לקבל אף אחת מההצעות שיוגשו ו/או לבטל את המכרז. המזמין שומר על זכותו לפצל את הזכייה בין מספר ספקים כמפורט במסמכי המכרז.
12.	הזוכה במכרז יידרש לחתום על הסכם במתכונת ההסכם המצורף למסמכי המכרז.
13.	ניתן לעיין במסמכי המכרז באתר האינטרנט שכתובתו  WWW.MR.GOV.IL )בדף מכרזים משרדיים).
14.	בסתירה בין הוראות מודעה זו לבין הוראות מסמכי המכרז, מסמכי המכרז יגברו.